Florin Cîțu: "Sunt foarte supărat să văd ca există o minoritate care încă nu vrea să respecte regulile".
Cîțu: "Sunt foarte supărat să văd ca există o minoritate care încă nu vrea să respecte regulile". El anunță că se întâlnește cu reprezentanții administrațiilor locale pentru găsirea soluțiilor. Premierul apreciază că "este momentul ca soluțiile să vină de la administrațiile locale".
"Sunt foarte supărat să văd ca există o minoritate printre concetățenii noștri care încă nu vrea să respecte regulile", spune premierul Florin Cîțu. El anunță că se întâlnește cu reprezentanții administrațiilor locale pentru găsirea soluțiilor."Am văzut și eu imaginile cu ce s-a întâmplat weekend-ul trecut în cluburi și în stațiunile montane. Sunt foarte supărat să văd ca există o minoritate printre concetățenii noștri care încă nu vrea să respecte regulile. Binențeles că implicațiile sunt pentru majoritate. De aceea am decis ca astăzi (luni – n.r.) să am o întâlnire cu primarul general al Capitalei și primarii de sectoare să discutăm puțin despre situația din București. La ora 4 (16.00 – n.r.) o să am o discuție online cu toți prefecții, iar mâine (marți – n.r.) o să am o discuție cu Asociația Consiliilor Județene și cu Asociația Municipiilor din România", spune Florin Cîțu.Premierul apreciază că "este momentul ca soluțiile să vină de la administrațiile locale"."Există particularități pentru fiecare județ, municipiu în parte. Mă aștept ca pe lângă discuțiile despre buget, să vină și cu soluții pentru situația dificilă prin care trecem. Este vorba despre o minoritate, pentru că nu toate restaurantele și nu toate cluburile nu respectă regulile. Sunt doar câteva și vă spun că acolo unde nu se respectă legea voi fi intransigent. Nimeni nu este mai presus de lege. Din păcate, avem și parlamentari care îndeamnă, instigă la nerespectarea legii. Aici cred că este vorba despre o problemă morală – sunt parlamentari, fac legi, dar nu respectă legislația. Nu am nimic cu protestele, sunt liberal, sunt oameni care mă înjură, vor să protesteze, dar să poarte mască", adaugă Cîțu.